འགོ་འཛུགས་མཛད་སྒོའི་གཏམ་བཤད་དམ་བསམ་འཆར་དེ་ཚོ་སྒྲོག་སྦྱང་བྱས་པ་ལས་དུས་ཡུན་ཉིན་བརྒྱད་ཀྱི་ནད་གསོའི་ནུས་པ་ལྡན་པའི་བོད་སྨན་ཐོན་སྐྱེད་ཅེས་པའི་གྲོས་ཚོགས་འགོ་བཙུགས་པའི་བརྡ་བཏང་བ་རེད།ནད་གསོའི་ནུས་པ་ལྡན་པའི་བོད་སྨན་ཐོན་སྐྱེད་ཀྱི་གོ་དོན་ནི་སྤུས་ཚད་དང་ལྡན་པ།ནུས་པ་ལྡན་པ།གསོ་རིག་གི་ལུགས་དང་ལྡན་པ།སྟོང་ཉེན་ཅན་ཀྱི་ཤེས་བྱ་ལྡན་པ་བཅས་ཡིན།ཚོགས་འདུ་དེ་ཀུན་ཕན་ཐེབས་རྩ་ཚོགས་པ་དང་དེ་བཞིན་བལ་ཡུལ་ཀཱ་ཏཱ་མཎ་ཌུ་ནང་གི་ཚོགས་པ་འགའ་ཞིག་གི་རོགས་རམ་འོག་སྤྱི་ལོ་༢༠༡༡ལོའི་ཟླ་༡༢ཚེ་༥ནས་༡༢བར་འཚོགས་པ་རེད།གོང་གི་སྐད་ཆ་དེ་ཚོས་བོད་སྨན་སྨན་པ་ཚོར་དེང་གི་དུས་སུ་འཕྲད་བཞིན་པའི་དངོས་ཡོད་གནད་དོན་ལ་འགྲེལ་བཤད་བྱས་པ་རེད།དེ་ཡང་དོན་དངོས་གནད་དོན་ཁག་ནི་མི་རབས་གཅིག་ནས་གཅིག་གིས་ཉམས་ལེན་དང་ལག་རྩལ་རྒྱུན་འཛིན་བྱེད་པའི་ལྷན་སྐྱེས་ཀྱི་ཁྱད་ཆོས་ཉག་ཕྲ་བ་དང་།ཕུག་འཕེར་གྱི་སྨན་རྩ་བཏུ་བའམ་འདེབས་གསོའི་ཐོག་ལ་ཡུན་རིང་གི་ཐབས་ཇུས་རྩ་བ་ནས་མེད་པར་དར་རྒྱས་འགྲོ་བཞིན་པའི་བོད་སྨན་ཐོན་ལས་ཤིག་གི་གཡོལ་ཐབས་མེད་པའི་ཞན་ཆ།དེ་བཞིན་སྨན་རྩ་དང་སྟོང་ཉེན་ཅན་གྱི་ཤེས་བྱ་གཉིས་ཀྱི་སྲུང་སྐྱོབ་གནད་དོན་བཅས་སོ།།